Държавен вестник, бр. 26, 2008 г., стр. 55

Б Р О Й  26
Д Ъ Р Ж А В Е Н   В Е С Т Н И К
С Т Р .  55
(2) Преди всеки планов ремонт се извърш-
ват предремонтни изпитвания на електродви-
гателите за диагностика, а след ремонтите—
следремонтни изпитвания.
(3) Обемът на изпитването на електродви-
гателите се извършва съобразно приложение
№ 8 или местни инструкции.
Г л а в а  т р и н а д е с е т а
ЗАЗЕМИТЕЛНИ УРЕДБИ И МЕРКИ ЗА ЗА-
ЩИТА СРЕЩУ ПОРАЖЕНИЯ ОТ ЕЛЕК-
ТРИЧЕСКИ ТОК
Чл. 258. (1) Изискванията по тази глава се
отнасят за техническата експлоатация на зазе-
мителните уредби, предназначени за функцио-
ниране на електрическите уредби и електро-
проводи, за защита срещу поражения от елект-
рически ток и за мълниезащита, както и за
мерките за защита срещу поражения от елект-
рически ток и видовете проверки и сроковете
за тяхното извършване.
(2) Заземителните уредби се проектират,
изпълняват и въвеждат в експлоатация в съ-
ответствие със специализираната норматив-
на уредба.
(3) Защита срещу поражения от електричес-
ки ток се избира и изпълнява в съответствие с
Наредба № 3 за устройството на електрически-
те уредби и електропроводните линии.
Чл. 259. (1) За всяка заземителна уредба в
нормална експлоатация се създава техническо
досие, съдържащо:
1. документите, съставени при нейното из-
граждане и въвеждане в експлоатация;
2. документите за извършените ремонти и
изменения;
3. резултатите от проверките за състоянието
на заземителната уредба и мерките за отстра-
няване на установените несъответствия.
(2) Документите по ал. 1, т. 1 включват:
1. изпълнителни чертежи и схеми на заземи-
телната уредба с разположението на подземни-
те є елементи;
2. актове за подземните работи по полагане-
то на елементите на заземителната уредба;
3. протоколи за предавателно-приемателните
изпитвания на заземителната уредба по норми
и обем, предвидени в специализираната норма-
тивна уредба.
(3) Документите по ал. 1, т. 2 включват чер-
тежи и схеми на заземителната уредба с означе-
ния на местата на извършените ремонти и из-
менения, както и актове за подземните работи,
ако са извършвани такива.
(4) Документите по ал. 1, т. 3 включват про-
токоли за проведените периодични и извънред-
ни проверки на:
1. съпротивлението на заземителите спрямо
земя;
2. непрекъснатостта на заземителните про-
водници;
3. състоянието на положените в земята еле-
менти на заземителната уредба.
Чл. 260. Техническото състояние на заземи-
телната уредба се проверява периодично в об-
хват и срокове, определени от енергетика.
Чл. 261. (1) Периодичните проверки включват:
1. външен оглед на видимите части на зазе-
мителната уредба;
2. оглед за целостта на веригите между зазе-
мителя и заземените съоръжения и отстраня-
ване на прекъсвания и лоши контакти;
3. оглед на местата за присъединяване на
преносими заземители в стационарни електри-
чески уредби;
4. оглед на маркировката на заземителите,
на заземителните и защитните проводници, на
заземителните и защитните клеми;
5. проверка на съединенията на заземител-
ната уредба с естествените и изкуствените зазе-
мители;
6. измерване на съпротивлението на заземи-
телите спрямо земя;
7. измерване на съпротивлението на неут-
ралния проводник спрямо земя—в мрежи с ди-
ректно заземен звезден център, в които се из-
ползва зануляване;
8. проверка за състоянието на пробивните
предпазители;
9. проверка за степента на корозиране на
намиращите се в земята елементи на заземи-
телната уредба чрез разкопаване.
(2) Проверките по т. 1—5 се извършват визу-
ално, като правило заедно с огледа на електри-
ческите съоръжения.
(3) Сроковете по т. 6 са съгласно проекта на
съответната заземителна уредба, но не по-дъл-
ги от една година.
(4) Сроковете по т. 7 са съгласно проекта на
съответната електрическа уредба, но не по-дъл-
ги от пет години.
(5) Състоянието на пробивните предпазите-
ли се проверява при всяко тяхно задействане.
(6) Сроковете за извършване на проверките
за степента на корозиране са съгласно проекта
на съответната заземителна уредба, но не по-
дълги от 10 години.
Чл. 262. Когато преходното съпротивление
на заземителите и специфичното съпротив-
ление на почвата се измерват през лятото—
при голямо изсъхване на почвата, или през
зимата—при замръзнала почва, измерените
стойности се коригират със сезонен коефици-
ент. Когато за мълниезащитните заземители
е нормирано импулсно съпротивление, се
прилага и съответният импулсен коефициент,
определен в специализираната нормативна
уредба.
Чл. 263. (1) Извънредни проверки на съеди-
ненията на заземителната уредба с естествени-
те и изкуствените заземители и измерване на
съпротивлението им спрямо земя се извършват
след всеки техен ремонт.